OpenLLM-France/wikimedia huggingface dataset:
# Gurvan Lozac'h

Gurvan Lozac’h a zo un dastumer troiennoù brezhoneg komzet Kreiz Breizh hag ur geriadurour hag a zo o sevel Diksionêr Kreis-Breizh.

## Buhez

Heuliet en deus studioù en Deskadurezh vrezhonek. Klask a ra saveteiñ ha kinnig d’an holl pinvidigezhioù ar brezhoneg komzet hag e vije re dilezet gant an deskadurezh.

## Obererezhioù

Boas eo da vont da doullañ kaoz gant an dud tro-dro d’e annez ha da enrollañ anezho. Savet en deus un dastumadeg enrolladennoù kleved pe gleweled. Dastum a ra enrolladennoù bet graet gant ar skingomzoù brezhonek pe gant tud all. Desket eo bet gantañ e-unan an teknikoù evit sevel an enrolladennoù ha gwellaat anezho, mar bez ezhomm.
D’an 16 a viz Here 2024 ec’h embanne war LinkedIn : « War e bouez e ya Diksioner kreis-Breizh… pa zo aet 11 025 pennger ha 4 728 pajenn ennañ, da lavared eo 5 585 439 ger ha 29 013 319 arouezenn. Seblant a ra din eo echu kentañ palefarzh ar geriadur. E lakat a rin enlinenn pa vin deuet a-benn da gavout un doare evit ma vo paeet ma labour. (Koulskoude) e chom enlinenn un doare kozh (diglok). »

## Notennoù ha daveennoù

* ↑ War-dro 50 kumun a-hervez.
* ↑ Un diksioner en breton authentique du Kreis Breizh, Ouest-France, 21 Kerzu 2014.
* ↑ Diksionêr Kreis-Breizh – Dictionnaire du centre-Bretagne – Brezhoneg-Galleg
* ↑ Le dictionnaire du centre-Bretagne continue son petit bonhomme de chemin, il a dépassé les 11 000 entrées, il comprend donc 11 025 entrées pour 4 728 pages (ce qui donne en statistique un total de 5 585 439 mots, soit 29 013 319 caractères). Je peux considérer que le premier quart du dictionnaire est terminé 😅 Je le repartagerai le jour où j'aurai réussi à faire financer mon travail (il reste une version plus ancienne accessible). »
# Rekspoede

Kumunioù Frañs :
| Anv izelvroek | Rekspoede |
| Anv ofisiel | Rexpoëde |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | |
| Kanton | Wormhout |
| Kod INSEE | 59499 |
| Kod post | 59122 |
| Maer | Bruno Brongniart |
| Amzer-gefridi | 1995-2026 |
| Gorread | 13,37 km² |
| Led | 50° 56' 23" Norzh |
| Hed | 02° 32' 27" Reter |
| Uhelder kreiz | 20 m |
| Uhelder bihanañ | 7 m |
| Uhelder brasañ | 24 m |
| Poblañs hep kontoù doubl | 1 992 (2021) |
| Stankter | 149 a./km² |
| Lec'hienn ar gumun | (fr)www.cc-flandre.fr/rexpoede |
Rekspoede en izelvroeg, anv ofisiel Rexpoëde, a zo ur gumun eus Flandrez Frañs (departamant Norzh), er Westhoek.

## Monumantoù ha traoù heverk

* Kloc'hdi iliz katolik Saint Omer.

## Dave ha notennoù

* ↑ Cassini hag EBSSA
# Oostkappel

Oostkappel, Oost-Cappel he anv ofisiel, zo ur gumun e Flandrez Frañs e departamant Norzh, er Westhoek.

## Douaroniezh

* War an harzoù gant Belgia emañ Oostkappel.

## Istor
### XX$^{vet}$ kantved
#### Eil brezel-bed

* D'an 28 a viz Mae 1940 e talas soudarded breizhveuriat ouzh an SS alaman er "Cinq Chemins". Lazhet e voe soudarded ag an daou du. Trec'het e voe ar Vreizhveuriz. An SS a zevas ar brizonidi-vrezel breizhveuriat ent-bev goude an emgann.

## Monumantoù ha traoù heverk

* An iliz katolik.
* Iliz katolik Sant Nikolaz.

## Emdroadur ar boblañs 1793-2007

* Mammennoù : Cassini hag EBSSA

## Melestradurezh

* Ar maerdi.

## Dave ha notennoù

* ↑ (fr)Oost-Cappel occupé
# Llan

Llan zo ur ger kembraek kozh, kar da Lan e brezhoneg, hag a gaver e penn-kentañ ur bern lec'hanvioù kembraek, ouzhpenn 630 a-hervez.
Ar ster kentañ a vije bet lec'h kloz, evel ur park hiziv, pa vez ur c'hleuz tro-dro. Goude-se eo deuet da vezañ ar barrez en-dro d'an iliz. Peurvuiañ e vez liammet al llan hag anv ur sant, brezhon pe kelt.
Koulskoude e kaver hiziv anvioù a grog gant llan hag a zeu eus gerioù all: 'Glan' (glann) pe 'Nant' (gwazh ), evel gant Llanbradach (a oa Nant Bradach, diwar ar stêr Bradach). Kemend-all zo c'hoarvezet e Kerne-Veur gant Lanteglos, deuet eus Nanseglos .

## Lec'hanvioù kembraek gant Llan
### Hep ger ebet war-lerc'h

* Llan (Powys)

### Gant un anv-sant

* Llanarmon, diwar an anv Garmon, anv kembraek Jermen Auxerre
* Llanbadarn, diwar an anv Padarn, pe Padern
* Llanbadrig, Padrig
* Llanbedr, Pedr
* Llanberis, Peris
* Llanbryn-mair, diwar bryn ha Mair (Mari)
* Llandegfan, Tegfan, ha Hen Bentref Llandegfan‎
* Llandegla, Tegla
* Llanddarog, Twrog
* Llanddeusant, diwar deu sant (daou sant),
* Llandeilo, Teilo
* Llanddewi, diwar Dewi
* Llandudno, Tudno
* Llandybie, Tybie
* Llanedi, Edith
* Llanegwad, Egwad
* Llanelli, Elli
* Llanfachraeth
* Llanfair, Mair
* Llanfairpwllgwyngyllgogerychwyrndrobwllllantysiliogogogoch, diwar an anvioù-badez Mair (Mari) ha Tysilio
* Llanfihangel, anv meur a lec'h
* Llan-ffwyst Fawr, Ffwyst
* Llangadog, Cadoc
* Llangain, Cain
* Llangathen, Cathan
* Llangeler, Celert
* Llangelynnin, Celynin
* Llangennech, Cennych
* Llangynydd, Cenydd pe Cynydd
* Llangollen, Collen
* Llangolman, Colman (Koulman)
* Llangynnwr, Cynnwr
* Llangyfelach, Cyfelach
* Llangyndeyrn, Cyndeyrn
* Llangynllo, Cynllo
* Llangynog, Cynog, pe Koneg
* Llanharan, sant Aaron
* Llanidloes, Idloes
* Llanilar, Ilar ( Hilary, pe Eler)
* Llanllawddog, Llawddog
* Llanmadoc, Madoc
* Llanisien (Llanishen), Isan
* Llannon, Non
* Llanpumsaint, eus ar pemp sant: Gwyn, Gwynno, Gwynoro, Ceithio ha Celynin
* Llanrhidian, Rhidian
* Llansadwrn, Sadwrn
* Llansamlet, Samlet
* Llansawel, Sawel
* Llansteffan, Stefan
* Llantrisant, an tri sant Illtud, Gwynno ha Dyfodwg
* Llanwenog, Gwenog
* Llanwrda, Cwrda
* Llanwnda, Gwyndaf pe Gwnda
* Llandrillo, Trillo
* Llanfwrog, Mwrog
* Llansantffraid, santez Ffraid (Berc'hed)

### Gant un anv-kadarn

Gant un anv stêr
* Llandaf, diwar anv ar stêr Taf
* Llangefni, diwar anv ar stêr Cefni
* Hen Bentref Llandegfan‎
Gant un anv all:
* Llandre, diwar tref, anv meur a lec'h
* Llangoedmor e Ceredigion, diwar coed ("koad") ha mor, mawr ("meur").
* Llangwm, diwar cwm (saonenn)
* Llanrhaeadr, diwar rhaeadr (lamm-dour)
* Llanrhos

### Glan pe nant aet da llan hep abeg relijiel

* Llanboidy, eus Nantbeudy
* Llanbradach, eus Nant Bradach
* Llancarfan, Nantcarfan
* Llandarcy, eus William Knox D'Arcy
* Llanmorlais, eus Glan Morlais

## Notennoù

* ↑ https://web.archive.org/web/20100201052610/http://britannia.com/celtic/wales/sacred/llandaff.html

## Liammoù diavaez

* BBC Wales: What's in a name: Llan
* Cynon Valley
* BBC Wales - What's in a Name: Religion and creed in place names
* Warlinenn: List of Cornish place names
# Strollad Republikan (Stadoù-Unanet)

Ar Strollad Republikan (Republican Party), anvet ivez GOP (evit Grand Old Party, Strollad meur kozh), a zo unan eus an daou strollad politikel brasañ a zo e Stadoù-Unanet Amerika e-kichen ar Strollad Demokratel. Frankizour e oa ar strollad en XIX$^{vet}$kantved met eus ar gostezenn "mirour" eo bremañ. E arouez eo an olifant hag e liv ar ruz.

## Diazez ar voterien

Ar gartenn-mañ a ziskouez, kontelezh ha kontelezh, disoc'hoù ar votadeg evit ar prezidant e 2004. Gwelet a reer mat eo ruz (republikan) an darn vrasañ eus ar gartenn. Kement-se a ziskouez eo diazezet ar vot republikan war ar maez dreist-holl, pa'z eo glas (demokratel) ar c'hêrioù bras. N'eo ket gwir avat evit Bro-Saoz Nevez hag aod ar Meurvor Habask, ar "Black Belt" — e-lec'h ma'z eus kalz a Afroamerikaned o chom –, al lec'hioù ma'z eus kalz a Amerindianed o vevañ, hag al lec'hioù eus ar mervent gant tud a orin eus Amerika Latin.

## Ar brezidanted republikan

    Gwelet ivez ar pennad Prezidant Stadoù-Unanet Amerika
* Abraham Lincoln, 1861-1865 (Brezel diabarzh SUA ha torridigezh ar sklaverezh)
* Ulysses S. Grant, 1869-1877
* Rutherford Hayes, 1877-1881
* James Garfield, 1881
* Chester A. Arthur, 1881-1885
* Benjamin Harrison, 1889-1893
* William McKinley, 1897-1901
* Theodore Roosevelt, 1901-1909
* William Taft, 1909-1913
* Warren G. Harding, 1921-1923
* Calvin Coolidge, 1923-1929
* Herbert Hoover, 1929-1933
* Dwight D. Eisenhower, 1953-1961
* Richard Nixon, 1969-1974
* Gerald Ford, 1974-1977
* Ronald Reagan, 1981-1989
* George H. W. Bush, 1989-1993 (Brezel ar Pleg-mor)
* George W. Bush, 2001-2009 (Brezel Irak)
* Donald Trump, 2017-2021

## Liammoù diavaez

a vo kavet e Wikimedia Commons.
* Lec'hienn ofisiel
# Roll ar filmoù diazezet war mojenn ar Roue Arzhur

Niverus ha liesseurt eo ar filmoù a zo bet savet diwar mojenn ar Roue Arzhur.

## Sinema pe skinwel

| Parsifal (1904)) Launcelot and Elaine (1909) Il Re Artù e i cavalieri della tavola rotonda (1910) Parsifal (1912) The Quest of the Holy Grail (1915) The Adventures of Sir Galahad (heuliadenn TV) (1950) Knights of the Round Table (1953) Parsifal (1953) The Black Knight (1954) Prince Valiant (1954) The Adventures of Sir Lancelot (heuliadenn TV) (1956) | Lancelot and Guinevere (1963) Camelot (1967) Arthur of the Britons (1972) Gawain and the Green Knight (1973) Lancelot du Lac (1974) Perceval le Gallois (1979) Parzival (1980) Excalibur (1981) Parsifal (1982) Camelot (pezh-c'hoari enrollet) (1982) Sword of the Valiant: The Legend of Sir Gawain and the Green Knight (1984) | Les Chevaliers de la table ronde (1990) Ginevra (1992) Guinevere (1994) First Knight (1995) Prince Valiant (1997) Merlin (1998) The Mists of Avalon (heuliadenn TV) (2001) King Arthur (2004) Merlin's Apprentice (2006) The Last Legion (2007) Pendragon Sword of his Father (2008) |

## Freskaet pe adnevezet

| Knights of the Square Table (1917) King Arthur Was a Gentleman (1942) Knightriders (1981) Indiana Jones and the Last Crusade (1989) The Fisher King (1991) Seaview Knights (1994) Four Diamonds (1995) | Kids of the Round Table (1995) Merlin's Shop of Mystical Wonders (1996) Lancelot, Guardian of Time (1997) Arthur's Quest (1999) Avalon (2001) Fate/stay night (2004) Stargate SG1 (heuliadenn TV, koulz-amzer 9 da 10) (2006 - 2007) |

## Filmoù diazezet war mojenn Tristan hag Izold

| Tristan et Yseut (1909) Tristan et Yseut (1911) Tristan et Yseut (1920) The Eternal Return (1943) Tristana (1970) | Tristan et Yseut (1972) Tristan and Isolt aka Lovespell (1979) Fire and Sword (1981) The Woman Next Door (1981) Isolde (1989) | In the Shadow of the Raven (1988) Connemara (1989) Pardes (1997) Tristan et Yseut (2002) Tristan and Isolde (2006) |

## Connecticut Yankee

Filmoù diazezet war danevell Mark Twain A Connecticut Yankee in King Arthur's Court.
* A Connecticut Yankee in King Arthur's Court (1921)
* A Connecticut Yankee (1931)
* A Connecticut Yankee in King Arthur's Court (1949), ur gomedienn war gan gant Bing Crosby ha Rhonda Fleming
* A Connecticut Yankee (film TV) (1955)
* A Connecticut Yankee in King Arthur's Court (1970)
* Unidentified Flying Oddball, anavezet ivez dindan an anv The Spaceman and King Arthur (1979)
* Novye prikluchenia janke pri dvore Korola Artura (1987)
* A Connecticut Yankee in King Arthur's Court (film TV) (1989)
* A Young Connecticut Yankee in King Arthur's Court (1995)
* A Kid in King Arthur's Court (1995)
* A Knight in Camelot (1998)
* Black Knight (2001)

## Filmoù bevaat

* The Sword in the Stone (1963)
* A Connecticut Rabbit in King Arthur's Court (1978)
* Quest for Camelot (1998)
* Tristan et Yseut (2002)

## Traoù fentus

* Monty Python and the Holy Grail (1975)
* Kaamelott (2005)

## Liammoù diavaez

* Arthurian Film gant Kevin J. Harty
# Manmohan Singh

Manmohan Singh (ਮਨਮੋਹਨ ਸਿੰਘ en hindeg) (26 a viz Gwengolo 1932 - 26 a viz Kerzu 2024) a oa ur politikour eus India. Kentañ Ministr e vro eo bet, ar 14$^{vet}$ hini en istor an Unaniezh, etre 2004 ha 2014. Ezel e oa eus an Indian National Congress, hag eñ eo ar Sik kentañ aet da Gentañ Ministr India. A-raok bezañ anvet da Gentañ Ministr e oa bet Ministr an Arc’hant er bloavezhioù 1990 e gouarnamant Narasimha Rao. Gantañ e oa bet kaset da benn adreizh armerzh ar vro da neuze.

## Notennoù

* ↑ India's architect of reforms, e lec'hienn ar BBC.
# 26 Kerzu

← Kerzu → :
| 1añ | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 | | | | |

## Darvoudoù

* 1776 : Emgann Trenton (Brezel dieubidigezh ar Stadoù Unanet).
* 1805 : Feur-emglev Pressburg etre Bro-C'hall hag Aostria goude Emgann Ulm hag Emgann Austerlitz.
* 1898 : kavadenn ar radiom gant Marie Curie, Pierre Curie ha Gustave Bémont.
* 1978 : loc'hañ a ra kentañ Ralli Paris - Dakar eus Pariz.
* 1999 : (betek an 28) Kornôg Europa, ha Frañs dreist-holl, tizhet gant barradoù gwallamzer (en tu-hont da 100 den lazhet).
* 2004 :
** ur pezh mell tsunami e gevred Azia (en tu-hont da 300 000 den lazhet).
** dilennet Viktor Iouchtchenko e penn Ukraina da heul an Dispac'h orañjez.

## Ganedigezhioù

* 1756 : Bernard-Germain de Lacépède, loenoniour ha politikour gall.
* 1883 :
** Maurice Utrillo (Maurice Valadon e anv gwir), livour gall.
** Dom Alexis (Mathurin Presse e anv gwir), manac'h kisterkiat, adsaver Manati Boken e Plened-Yugon.
* 1891 : Henry Miller, skrivagner amerikan.
* 1893 : Mao Zedong, politikour ha den-Stad sinaat.
* 1905 : Mario Varglien, melldroader etrebroadel ha gourdoner italian.
* 1909 : Oldřich Nejedlý, melldroader etrebroadel tchekoslovak.
* 1931 : Roger Piantoni, melldroader etrebroadel gall.
* 1933 : Owen Edwards, kinniger abadennoù skinwel ha rener kentañ ar chadenn S4C (Sianel Pedwar Cymru) e Kembre.

## Marvioù

* 1458 : Arzhur III (dug Breizh).
* 1860 : Yann-Vari de Lamennais, diazezour Urzh Breudeur Ploermael.
* 1862 : Krougadeg Indianed e Mankato, SUA.
* 1936 : Loeiz Mari ar Floc'h, lesanvet “Paotr ar Plakoù” pe “Plakoù”, skrivagner brezhonek.
* 1952 : Paotr Treoure, beleg ha skrivagner brezhonek.
* 1966 : Guillermo Stábile, melldroader etrebroadel ha gourdoner arc'hantinat.
* 1985 : Dian Fossey, loenoniourez amerikan, ispisialourez war ar gorilhed.
* 2007 : Yves Colin, bezhinaer, bet ijinet ar skoubidou gantañ evit dastum ar bezhin e bourzh ar bigi-bezhina.
* 2024 : Manmohan Singh, bet Kentañ ministr India.

## Lidoù

* Ilizoù kristen :
** sant Stefan, merzher
** sant Denez, pab.
* Iliz katolik roman
** sant Tazhe, diskibl da sant Ildud
** santez Tebi, merzherez, merc'h d'ar roue Brec'han
* Gouelioù broadel
** Slovenia : Devezh an Dizalc’hidigezh hag an Unvaniezh
* Devezh al Laouenan e Manav hag en Iwerzhon ("Lá an Dreoilín" en iwerzhoneg)

## Notennoù

* ↑ http://www.lepoint.fr/c-est-arrive-aujourd-hui/26-decembre-1862-sur-303-sioux-condamnes-a-mort-dans-le-minessota-seuls-38-sont-pendus-25-12-2012-1605950_494.php
# Pachycare

Pachycare :
| Pachycare flavogriseum (tresadenn). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acanthizidae |
| Anv skiantel ||
| Pachycare Gould, 1876 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Pachycare a zo ur genad e rummatadur an evned, bet krouet e 1876 gant ar skiantour saoz John Gould (1804-1881).

## Spesadoù hag an isspesadoù anezhe

N'eus nemet ur spesad golvaneged (brosezat e Ginea Nevez) er genad-mañ : Pachycare flavogriseum, pevar isspesad — P. f. flavogriseum, lecroyae, subaurantium ha subpallidum — dezhañ.

## Notennoù ha daveennoù

* ↑ Roadennoù IOC World Bird List diwar-benn Acanthizidae/Pachycare (lennet e-barzh d'an 30 a viz Kerzu 2024).
# Alfred John North

Alfred John North, bet ganet d'an 11 a viz Mezheven 1855 e Melbourne (Victoria (Aostralia)) hag aet da Anaon d'ar 6 a viz Mae 1917 e Sydney (Sukembre-Nevez, Aostralia), a oa un evnoniour aostralian.
Kas a reas e studi da benn en e gêr c'henidik (Melbourne Grammar School) a-raok mont da zanvez orfebour ha mont da labourat e stal Henry Young e-pad ur prantad. Bez' e voe e-touez ar re a voe savet ar Field Naturalists Club of Victoria gante e 1880. Adalek 1886 e krogas da reiñ dorn da dud an Australian Museum evit ober war-dro vioù laboused an dastumadeg "Dobroyde" savet gant ar vreudeur Edward Pierson ha James Ramsay. Anvet e voe da eilmirour E. P. Ramsay e 1889, o plediñ gant ar sevel katalogoù evned Aostralia miret er Muzeom. E 1891 e voe anvet da vat e Rann an Evnoniezh ma chomas betek e varv.
Roet e voe, e 1912, e anv d'ur genad krakperokeded — Northiella — gant ur skiantour aostralian all, Gregory Mathews (1876-1949).
Bez' e voe unan eus kenskriverien an American Ornithological Society adalek 1902.

## Listenn al laboused studiet gantañ
### Genadoù

* A : Ashbyia,
* O : Oreoscopus
* T : Trichodere,
* W : Woodfordia.

### Spesadoù

* C
    Conopophila whitei, Corvus bennetti,
* P
    Pezoporus flaviventris, Porzana atra, Ptilinopus insularis, Ptilotula keartlandi,
* V : Vini stepheni,
* W : Woodfordia superciliosa.

### Isspesadoù

* B : Barnardius zonarius macgillivrayi,
* P
    Platycercus elegans melanopterus, Platycercus eximius diemenensis.

## Oberennoù

* 1897 : A list of the insectivorous birds of New South Wales
* 1899 : Descriptive catalogue of the nests & eggs of birds found breeding in Australia and Tasmania

## Notennoù ha daveennoù

* ↑ Ober a reer gant ar berradur North e metoù al loenoniezh.
# Acanthiza

Acanthiza :
| Acanthiza chrysorrhoa. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acanthizidae |
| Anv skiantel ||
| Acanthiza Vigors & Horsfield, 1827 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Acanthiza a zo ur genad e rummatadur an evned, krouet e 1827 gant an daou skiantour stadunanat Thomas Horsfield (1773-1859) hag iwerzhonat Nicholas Aylward Vigors (1785-1840). Ar genad skouer eo e-keñver ar c'herentiad Acanthizidae.

## Spesadoù hag an isspesadoù anezhe

Pevarzek spesad golvaneged a ya d'ober ar genad :
* Acanthiza apicalis
** A. a. albiventris, apicalis, cinerascens ha whitlocki,
* Acanthiza chrysorrhoa
** A. c. chrysorrhoa, leachi, leighi ha normantoni,
* Acanthiza cinerea,
* Acanthiza ewingii
** A. e. ewingii ha rufifrons,
* Acanthiza inornata,
* Acanthiza iredalei
** A. i. hedleyi, iredalei ha rosinae,
* Acanthiza katherina,
* Acanthiza lineata
** A. l. alberti, clelandi, lineata ha whitei,
* Acanthiza murina,
* Acanthiza nana
** A. n. flava, modesta ha nana,
* Acanthiza pusilla
** A. p. dawsonensis, diemenensis, magnirostris, pusilla, samueli ha zietzi,
* Acanthiza reguloides
** A. r. australis, nesa, reguloides ha squamata,
* Acanthiza robustirostris,
* Acanthiza uropygialis.
O c'havout a reer en Aostralia hag e Ginea-Nevez, tregont (30) isspesad dezhe en holl.

## Rummatadur

Gwechall e veze renket ar genad en iskerentiad Acanthizinae eus ar c'herentiad Pardalotidae.

## Notennoù ha daveennoù

* ↑ Roadennoù IOC World Bird List diwar-benn Acanthizidae/Acanthiza (lennet e-barzh d'an 28 a viz Kerzu 2024).
* ↑ Richard Schodde hag Ian J. Mason, The Directory of Australian Birds: Passerines, CSIRO Publishing, miz Here 1999.
# Warrem

Kumunioù Frañs :
| Anv | Warrem |
| Anv ofisiel | Warhem |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté de communes des Hauts de Flandre |
| Kanton | Wormhout |
| Kod INSEE | 59641 |
| Kod post | 59380 |
| Maer | Pierre Bouttemy |
| Amzer-gefridi | 2008-2026 |
| Gorread | 27,84 km² |
| Led | 50° 58' 35" Norzh |
| Hed | 02° 29' 38" Reter |
| Uhelder kreiz | 15 m |
| Uhelder bihanañ | 0 m |
| Uhelder brasañ | 26 m |
| Poblañs hep kontoù doubl | 2 035 (2022) |
| Stankter | 73 a./km² |
| Lec'hienn ar gumun | (fr)www.cc-flandre.fr/warhem |
Warrem, anv ofisiel Warhem, zo ur gumun e departamant Norzh, er Westhoek.

## Monumantoù ha traoù heverk

* An iliz.
* Ar presbital.
* Iliz katolik gotek Intron-Varia ar C'horroidigezh, adsavet e 1566.
* Ar presbital.

### Bezioù ar C'hommonwealth e bered ar gumun: Warrem Communal Cemetery

| Bro | Niver a soudarded |
| Aostralia | 2 |
| Rouantelezh-Unanet | 46 |
| Zeland-Nevez | 1 |
| Hollad | 49 |
Mervel a rejont e-pad an Eil brezel-bed: 42 anezhe a oa milourion e tirlu ar Rouantelezh-Unanet, mervel a rejont e mizioù Mae hag Even 1940 e-pad ar giladenn war-zu Dukark (met evit unan anezhe n'ouier ket resis pevare e oa marvet), ar seizh arall, marvet holl d'ar 24 a viz Even 1944 a oa nijourion, pevar er Royal Air Force, daou er Royal Australian Air Force hag unan er Royal New Zealand Air Force.

## Melestradurezh

* Ar maerdi.
Roll maered ar gumun :
| Mare | Mare | Anv |
| Meurzh 2008 | → bremañ | Pierre Bouttemy |
| Meurzh 2001 | Meurzh 2008 | Jean-Pierre Catry |
| N'eo ket anavezet c'hoazh an holl fedoù. |||||

## Notennoù ha daveoù

* ↑ (fr)Clochers de France
* ↑ (en)In memories
* ↑ (fr)Cassini hag (fr)EBSSA
# Killem

Kumunioù Frañs :
| Anv | Killem |
| Anv ofisiel | Killem |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté de communes des Hauts de Flandre |
| Kanton | Wormhout |
| Kod INSEE | 59326 |
| Kod post | 59122 |
| Maer | Jean-Luc Vanbaelinghem |
| Amzer-gefridi | 2020-2026 |
| Gorread | 11,99 km² |
| Led | 50° 54' 05" Norzh |
| Hed | 02° 32' 55" Reter |
| Uhelder kreiz | 7 m |
| Uhelder bihanañ | 1 m |
| Uhelder brasañ | 19 m |
| Poblañs hep kontoù doubl | 1 172 (2022) |
| Stankter | 98 a./km² |
| Lec'hienn ar gumun | (fr)www.cc-flandre.fr/killem |
Killem zo ur gumun e Flandrez Frañs e departamant Norzh, er Westhoek.

## Dave ha notennoù

* ↑ (fr)Cassini hag (fr)EBSSA
# De Panne

a vo kavet e Wikimedia Commons.
De Panne (anvet La Panne e galleg) zo ur gumun e Flandrez Belgia e rannvro Westhoek, en Arondisamant Veurne hag e proviñs Kornôg-Flandrez.
* Lec'hiadur
* Banniel
* Skoed

## Douaroniezh

* Gorread : 23,90 km²
* Poblañs (2022) : 11 122 a dud
* Stankter : 465 den/km²
| # | Anv | Gorread (km²) |
| I | De Panne | 9,01 |
| II | Adinkerke | 14,89 |
Rannoù ha kumunioù stok ouzh De Panne :
* a. Koksijde (kumun Koksijde, gant parrez Sint-Idesbald)
* b. Veurne (kêr Veurne)
* c. De Moeren (kêr Veurne)
* d. De Moeren (Les Moëres, Frañs)
* e. Gijvelde (Ghyvelde, Frañs)
* f. Brayduinen (Frañs)

## Monumantoù ha traoù heverk

* Iliz katolik Sint Petrus.
* Delwenn ar Roue Leopold Iañ.
# Oreoscopus

Oreoscopus :
| Oreoscopus gutturalis. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Acanthizidae |
| Anv skiantel ||
| Oreoscopus North, 1905 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Oreoscopus a zo ur genad e rummatadur an evned, bet krouet e 1905 gant an evnoniour aostralian Alfred John North (1855-1917).

## Spesadoù

N'eus nemet ur spesad golvaneged er genad-mañ : Oreoscopus gutturalis.

## Notennoù ha daveennoù

* ↑ Roadennoù IOC World Bird List diwar-benn Acanthizidae/Oreoscopus (lennet e-barzh d'an 30 a viz Kerzu 2024).